Plus-grootte en maer vroue sit met dieselfde probleem | Netwerk24
Deur Kananelo Makoena, Unisa 23 Julie 2019 09:09
Body shaming het skielik ’n faktor in ons lewens geword. Mense kruip agter hul toestelle weg en body shame vrouens op sosiale media om hulle te laat beter voel oor hulself. Plus-grootte en maer vroue het iets in gemeen. Hulle word alewig gekritiseer oor hul gewig.
Ons as vrouens is geneig om te luister na die samelewing. Ons probeer dan leef volgens die sosiale standaarde. Maar wie is die samelewing? Ons is die samelewing, die mense rondom ons. Die een wat ook jou stryd ken.
Die meeste plus-grootte vroue word altyd oor hulle gewig geoordeel. Pleks daarvan om hulle te vier, probeer die samelewing so hard om hulle af te breek deur heeltyd vir hulle te sê om minder te eet, meer te oefen, ensovoorts. Ek dink nie mense besef dat daar mense is wat natuurlik groter is nie, want daar word konstant vir hulle gesê hoe om te leef.
Dieselfde geld maer vroue. Daar word heeltyd vir jou gesê jy moet meer eet en jy moet soveel as moontlik probeer eet sodat jy bietjie vleis aan jou bene kan kry. Die ergste is as jy maer en kort is. Mense vra gedurig wanneer jy dan nou grootword en daar word vir jou gesê jy moet wortels probeer eet.
Die samelewing het standaarde gestel waarby niemand kan hou nie. Dit kan jou laat voel dat jy nêrens hoort nie, net omdat jy plus-grootte of te maer is.
Die media speel so ’n groot rol in ons lewens deur die heeltyd vir ons die perfekte liggaamsgewig te wys. Verder moet jy dit maar self onderhou.En wie sê in elk geval ’n plus-grootte vrou eet so baie?
Die samelewing besef nie dat body shaming kan lei tot depressie en selfdood nie, want jy begin naderhand voel of jy nêrens hoort nie.
Die samelewing besef nie dat body shaming kan lei tot depressie en selfdood nie, want jy begin naderhand voel of jy nêrens hoort nie. Jy verloor al jou selfvertroue. Jy bevraagteken jou hele bestaan, of jy nog waardig is om deel te wees van die samelewing.
Maer en plus-grootte vroue sukkel om die regte grootte klere te kry as hulle gaan klere koop. Die klere is óf te groot óf te klein. Sommige winkels akkommodeer hulle glad nie. En tog sê sommige winkels dat hulle alle groottes in ag neem. Maar dit is nie die waarheid nie.
LEES OOK: 'Niemand se lyf is perfek nie. 'n Mens noem dit Photoshop'
Die gemiddelde groottes is tussen 30 en 40. Wat van diegene wat groter of kleiner nommers dra? Waar moet hulle klere koop?
Die samelewing sal moet ophou om vrouens te kritiseer. Ons moet hulle eerder vier, in plaas daarvan om hulle af te breek.
Leef ons nou in ’n (aanlyn)-wêreld sonder standaarde?